data.title: Els sindicats i les organitzacions socials de Colòmbia continuen avui amb les mobilitzacions contra el govern
data.context: Les organitzacions socials i sindicals de Colòmbia, reunides al voltant del Comitè Nacional de l'Atur, han anunciat noves mobilitzacions per avui. La notícia va ser anunciada hores abans de la reunió del govern del país, encapçalat pel president Iván Duque, i que tenia previst d'intentar apaivagar la crisi social. Des del comitè han criticat l'ús excessiu de la força que va exercir la policia durant la vaga nacional de la setmana passada, que va produir la mort de Dilian Cruz, de només divuit anys. El portaveu estudiantil José Cárdenas ha remarcat que el govern va 'incomplir' el compromís de consultar qualsevol reforma en el sector amb els sindicats de professors i estudiants quan va aprovar un paquet de mesures anomenades 'paquetazos'. Per la seva part, Fabio Arias, un dels dirigents de la Central Unitària de Treballadors (CUT), ha assegurat que les jornades de mobilitzacions es mantindran i fins i tot s'intensificaran com a resposta a la mort de Cruz. Arias ha explicat que es realitzaran avaluacions diàries sobre l'estat de les negociacions amb el president amb la finalitat d'organitzar futures mobilitzacions, i ha avisat que continuaran aquestes per tot el territori fins que el govern faci passos significatius per atendre les demandes de les diferents organitzacions.
data.text: per avui
data.id: P_299_C_299_Q1
data.question: Per quan han estat anunciades les mobilitzacions?
data.text: apaivagar la crisi social
data.id: P_299_C_299_Q2
data.question: Què volien aconseguir amb la reunió del govern?
data.text: Dilian Cruz
data.id: P_299_C_299_Q3
data.question: Qui va morir durant la vaga nacional?